Nintendo Lancar Trailer “The Super Mario Bros. Movie” Lakonan Chris Pratt
Selepas mendedahkan poster pertama, Nintendo mengotakan janjinya dengan melancarkan trailer pertama The Super Mario Bros. Movie, yang memberikan gambaran bagaimana Chris Pratt membawa suara Mario.  Trailer bermula dengan paparan bala tentera Bowser sebelum fokus beralih ke Mario. Watak Toad dan Luigi juga kelihatan, anda boleh tonton trailer The Super Mario Bros. Movie dibawah: Bintang Guardians of the Galaxy, Chris Pratt akan membawa suara Mario dalam peranan utama. Menyertai Pratt adalah Charlie Day sebagai Luigi, Anya Taylor-Joy sebagai Princess Peach, Jack Black sebagai Bowser, Keegan-Michael Key sebagai Toad, Seth Rogen sebagai Donkey Kong, Kevin Michael Richardson sebagai Kamek, Fred Armisen sebagai Cranky Kong, dan Sebastian Maniscalco sebagai Spike. Pelakon suara asal Mario, Charles Martinet, turut terlibat dan akan “membuat kemunculan istimewa dalam filem ini.” Pencipta Mario, Shigeru Miyamoto, akan menjadi penerbit bersama wakil Illumination, Chris Meledandri. The Super Mario Bros. Movie akan ditayangkan pada 7 April ini